cyanic-selkie/wikianc huggingface dataset:
Abū Naims el Hādims
Pozīcija no partijas
Ar efektīgu upuru palīdzību baltie mato 6 gājienos: 1. Txb5+! Txb5 (laidnis а6 kontrolē tikai lauciņus с4 un с8, bet ne b5) 2. Zе6+! Dxе6 3. Txc4+! Zxс4 (3. ... Lxс4 4.Zd3+ Kd5 5.е4#) 4. Zа4+ Kd5 5. е4+ Ке5 6. Df4#.
Ūdzeņa
Ūdzeņa (arī Odzienas strauts) ir Dubnas labā krasta pieteka Preiļu novadā.
Iztece - uz dienvidiem no Briškām. Tek rietumu virzienā, pie Zibergovaem pagriežoties uz dienvidiem-dienvidrietumiem. Ietek Dubnā augšpus Vecvārkavas. Lielākā pieteka - Kozupeite. Ūdzeņa caurtek vairākiem ezeriem - Beļetnīku ezeram, Klaparu ezeram, Bratišku ezeram un Vepru ezeram. Upi tecējumā četras reizes šķērso valsts autoceļš V751 (Vecvārkava–Ančkini–Pieniņi–Kauša), bet vienreiz - V750 (Stolderi–Vecvārkava). Ūdzeņas krastos atrodas Borbaļi, Zibergova, Lielie Klapari, Vārkava, Znotiņi, Vārkavas pagasta Spūles, Upmalas pagasta Spūles, Vepri, Baganišķi, Mežarejas.
Hjūstonas "Dynamo"
Hjūstonas "Dynamo" ir profesionāls ASV futbola klubs no Hjūstonas, Teksasas. Klubs ir dibināts 2005. gadā. Kopš 2006. gada klubs spēlē ASV augstākās futbola līgas jeb MLS rietumu konferencē. Klubs savas mājas spēles aizvada PNC Stadium stadionā.
MiG-31
MiG-31 (ru, NATO terminoloģijā: Foxhound) ir ceturtās paaudzes reaktīvais iznīcinātājs, kas radīts Padomju Savienībā. Pēc PSRS sabrukuma MiG-31 ir Krievijas Federācijas (vairāk nekā 100) un Kazahstānas (31 lidmašīna) bruņojumā.
Vēsture
Iznīcinātāja izstrādāšana uz MiG-25 bāzes sākās 1970. gados Mikojana un Gureviča (MiG) konstruktoru birojā ukraiņu aviokonstruktora Gliba Lozino-Lozinska (Гліб Лозино-Лозинський) vadībā. Sērijveida ražošana Ņižņijnovgorodas aviorūpnīcā Sokol sākās 1979. gadā, bet 1981. gadā to pieņēma Padomju Savienības gaisa spēku bruņojumā. Līdz 1988. gadam saražoja 349 lidmašīnas, līdz 1991. gadam vēl 101 lidmašīnu. Pēc PSRS sabrukuma 50 lidmašīnu palika Kazahstānas bruņoto spēku rīcībā. Līdz 1994. gadam saražoja papildus 69 MiG-31B modeļus. 2014. gadā Krievijas gaisa spēkiem piegādāja 18 modernizētos MIG-31BM, bet 2018. gadā 10 no tiem pārveidoja par MIG-31K ar Kinžal palaišanas iekārtu.
Raksturojums
MiG-31 apkalpē ir pilots un ieroču operators. Garums — 22,62 metri, spārnu plētums — 13,456 metri, masa bez bruņojuma — 21 820 kilogrami, maksimālais ātrums gaisā — 3000 kilometri stundā, maksimālais pacelšanās augstums ap 25 000 metru, maksimālais lidojuma garums bez uzpildīšanās 3000 km.
Bruņojums
Bruņojumā var būt dažādas piekaramās raķetes: 4 × R-33E; 2 × R-40RD/TD; 4 × R-60MK; 4 × R-73; 4 x R-37M (MiG-31BM); 4 x R-77M (MiG-31BM); 4 × Kh-58UShKE; 1 × Kh-47M2 Kinžal (MiG-31BM).
Īvuški (Čornajas pagasts)
Īvuški ir ciems Čornajas pagastā, Rēzeknes novadā. Atrodas 258 km attālumā no Rīgas.
Ciema apkārtnē atrodas Īvušku ezers.
Kreditoru parādu aprite dienās
Kreditoru parādu aprite dienās (en) ir finanšu indikators, kas norāda, cik dienās vidēji uzņēmums atmaksa parādus saviem kreditoriem, var secināt, cik labi tiek pārvaldīti uzņēmumam pienākošie resursi.
Šis koeficients rāda, cik lieli apgrozāmie līdzekļi kompānijai nepieciešami, lai apmaksātu tai izstādītos rēķinus. Izmantojot to kopā ar citu līdzīgu koeficientu, debitoru parādu apriti dienās var noteikt, cik dienas gadā vidēji ir nepieciešamas debitoru vai kreditoru saistību dzēšanai.
Krājumu aprite dienās
Krājumu apgrozījums dienās (en) ir finanšu koeficients, kas norāda, vidēji cik dienās uzņēmums izpārdod vai izlieto savus krājumus.
Tas tiek aprēķināts pēc sekojošas formulas:
Jo mazāks ir krājumu aprites rādītājs dienās, jo intensīvāk tiek izmantoti uzņēmuma līdzekļi un jo ātrāk tie apgrozās. Ar to saistīti zināmi riski, piemēram, pārdošanas apjomu kritums, ja uzņēmums nespēj nodrošināt pienācīgu krājumu lielumu.
No otras puses, augsts krājumu aprites rādītājs var norādīt uz problēmām produkta pieprasījumā vai uzņēmuma mārketinga neefektivitāti. Šā iemesla dēļ, salīdzinot dažas kompānijas un industrijas, ir jāsaprot, ar kādām problēmām tās bieži saskaras.
Alberts Nikoļskis
Alberts Nikoļskis (dzimis Rīgā) ir bijušais latviešu futbolists, spēlēja vārtsarga pozīcijā. Karjeras laikā pārstāvējis FK Auda, FK Rīga, Dinaburg FC, FC Jūrmala. 2007. gada Virslīgas čempionātā viņš FK Rīga sastāvā izcīnīja bronzas medaļu.
Jačmeniški
Jačmeniški ir ciems Silajāņu pagastā, Riebiņu novadā. Atrodas 220 km attālumā no Rīgas.
Mencels
Mencels var būt:
Lehi
Ģeogrāfija
Pilsētas platība ir 69,1 km2, no kuriem 68,2 km2 ir sauszeme, bet 0,9 km2 jeb 1,28% ir ūdens.
Demogrāfija
Pēc 2000. gada datiem, pilsētā dzīvoja 19 028 cilvēki, atradās 5125 mājsamniecību un 4602 ģimenes apmetušās pilsētā, bet 2010. gadā 47 407 cilvēki. Vidējais populācijas blīvums bija 936,2 cilvēki uz kvadrātkilometru.
Ekonomika
Ilgu laiku Lehi nozīmīga saimniecības joma bija lauksaimniecība.
2000. gadu vidū Lehi sāka attīstīties augstās tehnoloģijas. 2006. gadā tika uzcelta Micron Technology un Intel kopuzņēmuma IM Flash Technologies (tagad Micron Technology Utah) NAND zibatmiņas rūpnīca.
Adobe Systems Lehi izveidoja aptuveni 900 darbinieku komandu, kas nodarbojas ar tirgzinības analītikas platformu Adobe Experience Cloud. 2016. gadā Ancestry.com pārvietoja savu galveno mītni no Provo uz Lehi. Microsoft Lehi izveidoja komandu, kas nodarbojas ar darbvirsmas optimizācijas pakotni Microsoft Desktop Optimization Pack.
Bengts Bengtsons Ūksenšerna
Bengts Bengtsons Ūksenšerna (sv, de, 1591—1643) bija zviedru diplomāts un valstsvīrs. Zviedru Vidzemes un Ingrijas ģenerālgubernators (1634—1643), rezidēja Rīgas pilī.
Dzīvesgājums
1607.-1613. gadā studēja Rostokas, Jēnas un Vitenbergas universitātēs kā Benedikts Oksenštirns (la), apceļoja Poliju un Itāliju.
1616. gadā viņš devās ceļojumā cauri Osmaņu impērijai uz Sefevīdu valsts galvaspilsētu Isfahānu. 1618. gadā viņš devās tālāk uz Indijas zemēm, bet pie Hormuza bija spiests atteikties no šī mērķa un caur Bagdādi, Palestīnu, Ēģipti un Venēciju 1620. gadā atgriezās Zviedrijā.
Trīsdesmitgadu kara laikā 1621. gadā Ūksenšerna devās diplomātiskā misijā uz Venēcijas Republiku un citur. Pēc Livonijas hercogistes iekarošanas 1625. gadā Zviedrijas karalis Gustavs II Ādolfs Bengtam Ūksenšernam piešķīra Repinas muižu (Rappin) Tērbatas apriņķī.
No 1627. gada viņš bija karaļa Gustava II Ādolfa galma staļļmeistars, vēlāk zviedru ieņemtās Augsburgas gubernators (1632—1633). 1633. gadā viņš Štrālzundē apprecējās ar galma dāmu Margaretu Brahi.
1634. gadā Zviedrijas reģentu padome Bengtu Ūksenšernu iecēla par Zviedru Vidzemes un Ingrijas ģenerālgubernatoru.
Miris 1643. gada 9. jūnijā Rīgā, apglabāts Jedera baznīcā (Jäders kyrka) pie Eskilstūnas.
Svjatojnosa
Polārā stacija «Svjatojnosa» (ru) ir slēgta PSRS polārā meteostacija Arktikā. Izvietojusies 5 km uz dienvidiem no Svjatojnosa raga Laptevu jūras dienvidaustrumu krastā pie Ebeļahas līča. Administratīvi ietilpst Sahas Republikas Ustjanas ulusā. Stacija izveidota 1947. gadā, slēgta 1987. gadā. 4 km uz austrumiem no polārstacijas pakalnā pussalas vidienē atrodas pamesta pretgaisa aizsardzības troposfēras radioreleja stacija.
Rāselhaima
Rāselhaima (ar, Raʾs al Khaimah, ) ir pilsēta Apvienotajos Arābu Emirātos, Rāselhaimas emirāta galvaspilsēta. Izvietojusies valsts ziemeļaustrumos Persijas līča piekrastē, pilsētā dzīvo ap 60 % no emirāta iedzīvotājiem.
Pilsētu dibinājuši mongoļu iebrukuma laikā no Persijas bēgušie armēņi, un sākotnēji tā saukta par Džulfaru. Arheoloģiskie izrakumi liecina, ka pilsētu jau agrāk (ap 8.—9. gadsimtu) apdzīvojusi arābu azda cits. 18. gadsimtā pilsēta bija viens no reģionāla pirātisma centriem, kā dēļ līča dienvidu piekraste dažkārt tika saukta par Pirātu krastu.
Dankans Kīts
Dankans Kīts (en; dzimis ) bija profesionāls kanādiešu hokejists, spēlējaaizsarga pozīcijā, bija Kanādas hokeja izlases dalībnieks. 16. sezonas pārstāvēja NHL klubu Čikāgas "Blackhawks", un vienu sezonu spēlēja Edmontonas "Oilers" vienībā. Kīts tiek saukts par vienu no "100 Labākajiem spēlētājiem NHL vēsturē".
Spēlētāja karjera
Studējis Mičiganas štata universitātē. 2002. gada NHL draftā viņu Čikāgas "Blackhawks" izraudzījās ar kopējo 54. kārtas numuru. Pēc draftēšānas vairākas sezonas spēlējis WHL un AHL. Debitējis "Blackhawks" 2005.—2006. gada sezonā.
Karjeras laikā piedalījies četrās NHL Visu zvaigžņu spēlēs (2008, 2011,2015, 2017 ). 2010. gadā izcīnīja Džeimsa Norisa balvu kā līgas labākais aizsargs, tika iekļauts NHL simboliskajā pirmajā izlasē. 2010. un 2013. gadā kopā ar "Blackhawks" izcīnīja Stenlija kausu. 2014. gadā otro reizi karjerā Kīts ieguva Džeimsa Norisa balvu. 2015. gadā jau trešo reizi kopā ar "Blackhawks" izcīnīja Stenlija kausu. Kīts bija sērijas izšķirošo vārtu autors, kā arī kā izslēgšanas spēļu vērtīgākais spēlētājs ieguva Kona Smita balvu. 2021. gada jūlijā tika aizmainīts uz citu NHL klubu Edmontonas "Oilers", kurā nospēlēja vienu sezonu. 2022. gada 8. jūlijā pēc sezonas beigām paziņoja par spēlētāja karjeras beigām.
Kanādas izlases sastāvā kļuvis par 2010. un 2014. gada olimpisko čempionu, izcīnījis sudraba medaļu 2008. gada Pasaules čempionātā.
Alekss Manningers
Aleksandrs Manningers (de, dzimis ) ir bijušais Austrijas futbolists, spēlēja vārtsarga pozīcijā, bijis Austrijas futbola izlases dalībnieks.
Savas karjeras laikā spēlējis klubos Austrijā, Anglijā, Itālijā un Vācijā. Ar Arsenal komandu 1998. gadā kļuvis par Anglijas Premjerlīgas uzvarētāju, savukārt 2012. gadā ar Juventus komandu kļuvis par Itālijas A sērijas čempionu.
Austrijas futbola izlasi pārstāvējis no 1999. līdz 2009. gadam, kopumā aizvadot 33 mačus. Piedalījies 2008. gada Eiropas čempionātā.
Sasniegumi
Juventus
1905. gada iela
1905. gada iela var būt
Dags Gilmors
Dags Gilmors (dzimis ) ir bijušais kanādiešu hokejists, centra uzbrucējs. Karjeras gaitā aizvadījis 20 sezonas dažādos Nacionālās hokeja līgas klubos, nozīmīgāko laiku spēlējot Sentluisas "Blues", Kalgari "Flames" un Toronto "Maple Leafs" rindās. 1989. gadā izcīnījis Stenlija kausu. 2011. gada tika uzņemts Hokeja slavas zālē.
Spēlētāja karjera
Pēc divām OHL klubā Kornvalas "Royals" aizvadītām sezonām, Gilmors 1983.—84. gada sezonā uzsāka profesionāļa karjeru, to aizvadot NHL kluba Sentluisas "Blues" sastāvā. 1986.—87. gada sezonu uzbrucējs noslēdza ar 105 rezultativitātes punktiem, kas viņu ierindoja kā piekto rezultatīvāko visā līgā. 1988. gada septembrī Gilmors tika aizmainīts uz Kalgari "Flames". Ar 85 punktiem Gilmors dalīja otra komandas rezultatīvākā spēlētāja godu ar Hokanu Lobu. Izslēgšanas kārtas spēlēs Gilmors atzīmējās ar 22 punktiem 22 spēlēs, un, gūstot sērijas izšķirošo vārtu guvumu, palīdzēja "Flames" izcīnīt Stenlija kausu.
1992. gada janvārī, pēc ilgākām nesaskaņām ar "Flames" vadību par Gilmora atalgojumu, uzbrucējs tika aizmainīts uz Toronto "Maple Leafs". 1992.—93. gada sezonu, kas bija Gilmora pirmā pilnā sezona "Maple Leafs", viņš noslēdza kā septītais līgas rezultatīvākais spēlētājs ar 127 punktiem. Viņš laboja gan vienā sezonā izdarīto rezultatīvo piespēļu, gan gūto punktu rekordu "Maple Leafs" komandā. Pēc sezonas beigām ieguva Frenka Selkes balvu, kā arī palika otrais aiz Mario Lemjē Harta balvas balsojumā. 1994. gada augustā Gilmors kļuva par "Maple Leafs" kapteini.
1997. gadā uzbrucējs tika aizmainīts uz Ņūdžersijas "Devils", savukārt 1998. gada vasarā Gilmors noslēdza līgumu ar Čikāgas "Blackhawks". 1999.—2000. gada sezonas otrajā pusē tika aizmainīts uz Bufalo "Sabres". 2001. gada vasarā Gilmors noslēdza līgumu ar Monreālas "Canadiens". 2002.—03. gada sezonas nogalē Gilmors tika aizmainīts uz "Maple Leafs". Tās rindās hokejists aizvadīja vienu spēli, un pēc sezonas noslēguma paziņoja par spēlētāja karjeras beigšanu.
Jadrova
Jadrova ir ciems Dubnas pagastā, Augšdaugavas novadā. Atrodas 221 km attālumā no Rīgas.
Erevānas Valsts universitāte
<mapframe text="Ečmiadzinas katedrāle" width=260 height=260 zoom=16 > { "type": "ExternalData", "service": "geoshape", "ids": "Q1474624" } Erevānas Valsts universitāte (hy) ir publiska pētniecības universitāte, kura atrodas Armēnijas galvaspilsētā Erevānā.
Universitāte dibināta Armēnijas Pirmās republikas laikā un ir vecākā un lielākā universitāte valstī. Universitātes pasniedzēju un studentu vidū bijuši astrofiziķis Viktors Ambarcumjans (Վիկտոր Համբարձումյան, 1908—1996), dzejniece Silva Kaputikjana (Սիլվա Կապուտիկյան, 1919—2006), botāniķis Armens Tahtadžjans (Առմեն Թախտաջյան, 1910—2009).
Viktors Čokiltja
Viktors Čokiltja (ro; Bukareste —  Manreza) bija Rumānijas starptautiskais lielmeistars šahā (1978).
Biogrāfija
No 1950. gadu sākuma līdz 1970. gadu beigām bija viens no vadošajiem Rumānijas šahistiem. Astoņas reizes uzvarējis Rumānijas šaha čempionātos (1952, 1959, 1961, 1969, 1970, 1971, 1975, 1979). Četras reizes piedalījies Pasaules šaha čempiona nosaukuma izcīņas cikla zonas turnīros, kuros labāko rezultātu sasniedzis 1972. gadā Vrnjačka Banjā (tagad Serbija), kad dalījis 5.-7. vietu, tomēr nevienu reizi nav kvalificējies starpzonu turnīriem.
Daudzu starptautisko šaha turnīru dalībnieks, kuros izcīnījis 3. vietu Drēzdenē (1956, aiz Jurija Averbaha un Ratmira Holmova), dalījis 1.-2. vietu Sofijā (1962), dalījis 3.-4. vietu Belgradā (1962), dalījis 1.-2. vietu Redžo nell'Emīlijā (1966/67, kopā ar Dragoļubu Čiriču), dalījis 1.-4. vietu Redžo nell'Emīlijā (1968/69), dalījis 3.-4. vietu Malagā (1971), uzvarējis Tunisā (1973), dalījis 1.-2. vietu Dortmundā (1974, kopā ar Lāslo Sabo), uzvarējis Bukarestē (1975), Satumarē (1980), Kelimenešti (1980), Valtoransā (1981), dalījis 2.-4. vietu Barselonā un bijis 3. vietā Salonikos (1983).
Pārstāvējis Rumānijas komandu lielākajos komandu šaha turnīros:
17. šaha olimpiādē Havanā nospēlējis savu ievērojamāko partiju, kurā guvis uzvaru pār Robertu Fišeru. Miris šaha turnīra laikā Barselonas provinces pilsētā Manrezā. Godinot Čokiltjas piemiņu kopš 1984. gada Bukarestē notiek viņam veltīti memoriālie turnīri.
Dienvidāfrikas hokeja izlase
Dienvidāfrikas hokeja izlase ir komanda, kas pārstāv Dienvidāfriku starptautiskajās hokeja spēlēs. Šobrīd tā atrodas 49. vietā Starptautiskās hokeja federācijas rangā. 2023. gadā tā bija iedalīta IIHF Pasaules čempionāta III divīzijā B grupā.
Tā ir vienīgā Āfrikā bāzētā komanda, kas piedalās IIHF turnīros.
Ambrozijs (Pappa-Georgopoli)
Belajakriņicas hierarhijas baznīcās (Krievijas Pareizticīgā vecticībnieku baznīca un Krievijas Pareizticīgā vecticībnieku baznīca Rumānijā) ir kanonizēts un atzīts par svētu 1996. gadā; piemiņas diena – 30. oktobrī pēc Jūlija kalendāra (17. oktobris pēc jaunā stila).
Tamaņas pussala
Tamaņas pussala (ru) ir ap 65 km gara un platākajā vietā līdz 38 km plata pussala Krasnodaras novadā Krievijā. Ziemeļos to apskalo Azovas jūras Tamaņas līcis, rietumos Kerčas šaurums to atdala no Krimas Kerčas pussalas, dienvidos apskalo Melnā jūra. Krasti zemi, līčaini. Piekrastē vairāki limāni. Pussalas ziemeļaustrumos Azovas jūrā ietek Kubaņas upe. Raksturīgi dubļu vulkāni. Naftas un gāzes atradnes.
Vēsture
Senie mednieki un vācēji apdzīvoja Tamaņas pussalu eopleistocēna laikā, par ko liecina tādas agrā paleolīta apmetnes, kā Kermeka (pirms 2,1—1,8 mlj. gadiem) un Rodniki (pirms 1,6—1,2 mlj. gadiem), kas atrodas Pieazovas dienvidos. Pie agrā paleolīta ir pieskaitāmas arī tādas apmetnes, kā Bogatiri (1,2—1,0 mlj. gadu), Rodniki 2, 3, 4.
Senatnē pussalu apdzīvoja skitu ciltis. Antīkajā laikā tā kļuva par Bospora valsts daļu, kurā dzīvoja grieķi, sarmāti un vietējās ciltis. Tamaņas pussalā atradās grieķu kolonijas Hermonasa un Fanagorija. 4. gadsimtā pussalu iekaroja huņņi, bet pēc tam tā bija Lielās Bulgārijas centrs un 7. gadsimta vidū nonāca hazāru rokās. Pēc tam, kad 969. gadā Hazāru kaganātu sakāva Kijevas kņazs Svjatoslavs, pussalu ieņēma Kijevas Krievzeme, un uz tās izveidojās Tmutarkaņas kņaziste, kuru pārvaldīja Vladimira Lielā dēls, Mstislavs Drosmīgais.
12. gadsimta sākumā šī kņaziste beidza pastāvēt un pussalu apdzīvoja galvenokārt čerkesu ciltis.
1239. gadā pussalu izlaupīja mongoļi, bet pēc tiem, līdzīgi kā Krimā, šeit nostiprinājās dženovieši, kas pārvaldīja pussalu līdz 1483. gadam. Viņus izspieda jaunizveidotā Krimas haniste. Pēc 1783. gada neilgu laika periodu Tamaņas pussala bija iekļauta Osmaņu impērijas sastāvā, līdz 1787—1792. gada Krievu-turku kara rezultātā tā tika inkorporēta Krievijas impērijā. Katrīna II 1788. gadā izdeva rīkojumu, kas pavēlēja Zaporožjes kazakiem pārcelties vai nu uz Kerču, vai arī uz Tamaņas pussalu. 1792. gada 25. augustā kazaki izcēlās Tamaņas krastā.
Ādolfs Mencels
Ādolfs Frīdrihs Erdmanis fon Mencels (de; dzimis, miris ) bija vācu gleznotājs un grafiķis. Viens no redzamākajiem un ražīgākajiem XIX gadsimta vācu māksliniekiem. Ieguvis plašu atzinību savas dzīves laikā.
Kaut arī dzimis Breslavā (mūsdienu Polijā, tolaik Prūsijā), jau agrā jaunībā kopā ar ģimeni pārcēlās uz Berlīni, kur nodzīvoja līdz savai nāvei 1905. gadā, vairākkārt gan dodamies ceļojumos. Sešus mēnešus mācījies Berlīnes Mākslas akadēmijā, Mencels citu mākslas izglītību nav ieguvis.
Pēc tēva nāves 1833. gadā mantoja tēva litogrāfijas darbnīcu, un, lai nopelnītu iztiku, veica visdažādākos darbus — zīmēja ielūgumus, ēdienkartes utt. 1833. gadā publicēja pirmo darbu — ilustrācijas Gētes dzejolim. No 1839. līdz 1842. gadam publicēja apmēram 400 zīmējumu, lielākoties kokgrebuma tehnikā. Pēc 1850. gada Mencels radīja vēsturiskās gleznas, veltītas Frīdriha Lielā laikam. Pievērsās arī citu žanru glezniecībai (sevišķi sadzīves žanram). Miris 1905. gadā un izvadīts greznā bēru ceremonijā, piedaloties imperatoram.
Madaras
Madaras (Galium) ir viengadīgu, divgadīgu un daudzgadīgu lakstaugu (retāk puskrūmāju) ģints, kas pieder rubiju dzimtai un ir izplatīta visā pasaulē, pamatā Eirāzijas un Ziemeļamerikas mērenā un aukstā klimata reģionos, dažas sugas arī Ziemeļāfrikā. Raksturīga skaraina ziedkopa no divdzimumu kārtnajiem ziediem. Kopējais sugu skaits — ap 400. Dažām sugām ir ārstniecisks pielietojums, bet daudzas ir nezāles.
Madaras Latvijā
Latvijā bieži sastopama ir baltā madara (Galium album), kurai ir piramidāla un blīva ziedkopa no baltiem ziediem ar īsiem ziedkātiem; lapas (lineāri iegarenas) ir sakārtotas pa 8 mieturī uz stāva vai pacila stublāja, kas mēdz sasniegt 1 m garumā. Baltā madara zied no jūnija līdz oktobrim.
Bieži sastopama arī ziemeļu madara (Galium boreale) – aug ceļmalās, krūmājos, sausās atmatās. Baltie ziedi ir sakārtoti skarveidīgās ziedkopas, lapas ir pa četrām mieturī uz stāva vai pacila stublāja, kas parasti nepārsniedz garumā 60 cm.
Īstajai madarai (Galium verum) patīk atmatas, kāpas, sausas pļavas. Stāvs vai pacils, 25 līdz 60 cm augsts stāvs vai pacils stublājs ar mieturos pa 8—12 sakārtotām šauri lineārām lapām vainagojas ar blīvu skarveidīgu ziedkopu no spilgti dzelteniem ziediem ar medus smaržu (zied no jūnija līdz septembrim).
Vēl sastopamas:
Astrīda Kairiša
Astrīda Kairiša (dzimusi Rīgā, mirusi ) bija latviešu aktrise. Pazīstama ar darbu Latvijas Nacionālajā teātrī un Rīgas Kinostudijas mākslas filmās. Viņas sniegums uz skatuves un kino novērtēts ar daudziem apbalvojumiem.
Dzīvesgājums
Dzimusi 1941. gadā Rīgā, māsa — baletdejotāja Digna Kairiša. 1960. gadā Kairiša beidza Rīgas 28. vidusskolu. Aktiera profesiju apguva Dailes teātra 3. studijā, 1961. gadā bija viņas pirmā kinoloma Rīgas Kinostudijas filmā "Pieviltie". 1962. gadā beidza mācības un līdz 1968. gadam strādāja Liepājas teātrī, tad no 1968. līdz 2019. gadam darbojās Latvijas Nacionālajā teātrī.
Nozīmīgākās teātra lomas: Zane (Raiņa "Pūt, vējiņi!", 1968), Jūlija (F. Molnāra "Lilioms", 1971), Antonija (R. Blaumaņa "Skroderdienas Silmačos", 1975), Natālija Petrovna (I. Turgeņeva "Mēnesis uz laukiem", 1976), Liena (R. un M. Kaudzīšu "Mērnieku laiki", 1980), Isabella (E. Illēša "Spānijas Isabella", 1983), Spīdola (Raiņa "Uguns un nakts", 1985), Ieva (R. Blaumaņa "Indrāni", 1988), Magda (H. Zūdermaņa "Mans dzimtais nams", 1992), Osiene (A. Upīša "Zaļā zeme", 1996), Sabīne (H. Gulbja "Vēverīši", 2000). Pēdējās lomas atveidojusi J. Ezeriņa stāstu kompozīcijā "Ezeriņš" (2014) un Raiņa "Pūt, vējiņi!" iestudējumā (2018).
Mirusi 2021. gada 13. janvārī Rīgā.
Ģimene
Astrīda Kairiša bija precējusies ar aktieri un režisoru Kārli Auškāpu, laulībā dzimis dēls Kārlis Auškāps.
USA-215
USA-215 jeb NROL-41 ir ASV izlūkošanas pavadonis. Tas palaists 2010. gadā Nacionālā izlūkošanas biroja vajadzībām.
Oficiāli par kosmiskā aparāta parametriem un uzdevumiem nekas netiek izpausts, bet neatkarīgi analītiķi secinājuši, ka NROL-41 ir jaunās izlūkošanas pavadoņu sistēmas Future Imagery Architecture (FIA) pirmais radara komponents.
NRO L-41 tika palaists 04:03:30 UTC ar nesējraķeti Atlas V/501 no Vandenberga Gaisa spēku bāzes starta kompleksa SLC-3E. Pēc ieiešanas orbītā pavadonim dots nosaukums USA-215.
Pike
Pike var būt:
Yana Kay
Yana Kay (dzimusi ), īstajā vārdā Jana Kivlenika, ir Latvijas mūziķe. Piedalījusies 2003. gada Eirovīzijas dziesmu konkursā grupas «F.L.Y.» sastāvā ar dziesmu Hello from Mars. Vairākkārt nominēta Mūzikas ierakstu gada balvai «Zelta mikrofons». 2008. gadā kopā ar aktieri Intaru Rešetinu uzvarēja LNT raidījumā «Zvaigžņu lietus».
Madara
Madara var būt:
Imagine Peace Tower
Imagine Peace Tower (is — 'miera kolonna') ir memoriāls Džonam Lenonam Videjas salā pie Reikjavikas Islandē. Memoriālu Džonam Lenonam 2007. gadā veltīja viņa atraitne Joko Ono. Memoriāls sastāv no ziliem gaismekļiem un lielas, baltas kolonnas, kurā iegravēti vārdi "Imagine Peace" (lv) 24 valodās. Šie vārdi ir atsauce uz Džona Lenona miera kampaņu un uz viņa dziesmu Imagine.
Torņa augšā atrodas 15 starmeši ar prizmām, kas darbojas kā spoguļi, starojot gaismas stabu vertikāli gaisā no 10 metrus platas "vēlmju akas". Gaismas stabs nereti sasniedz mākoņus un spīd cauri mākoņu segai. Skaidrās debesīs gaisma var sasniegt 4000 m augstumu. Elektrību starmešu darbināšanai nodrošina Islandes ģeotermālā enerģija.
Torņa celtniecība sākās 2006. gada 9. oktobrī un atklāšana notika tajā pašā datumā gadu vēlāk. Atklāšanas ceremonija tika pārraidīta vairākos televīzijas kanālos visapkārt pasaulei. Atklāšanā klātienē kopā ar Ono piedalījās Džona un Joko dēls Šons Lenons, bītls Ringo Stārs, Olīvija Herisone, bītla Džordža Herisona atraitne, un viņu dēls Dani Herisons. Pols Makartnijs arī tika uzaicināts, bet nevarēja ierasties tiesas procesa dēļ. Joko Ono atzina, ka torņa iesvētīšana būtu bijis labākais, ko viņa ar Džonu kopā būtu darījusi.
Uzraksti uz torņa
Uzraksti uz torņa ir 24 valodās:
I dedicate this light tower to John Lennon
My love for you is forever
Yoko Ono
Eduards Zandreiters
Eduards Voldemārs Zandreiters (1885—1938) bija latviešu marksists un profesionāls revolucionārs (segvārds Vārpa, Kārlis), LSPR Būvju un sabiedrisko darbu komisārs (1919).
Imagine Peace Tower
Uzraksti uz torņa
October 9th 2007
Eduards Zandreiters
Dzīvesgājums
Dzimis 1885. gada 9. septembrī Rīgā Jāņa Zandreitera ģimenē. Viens no LSDSP dibinātājiem 1904. gadā, 1905. gada revolūcijas dalībnieks.
Pēc Oktobra revolūcijas 1917. gada decembrī darbojās Iskolata vadībā, 1919. gadā bija LSPR Būvju un sabiedrisko darbu komisārs. Pēc Brīvības cīņu beigām darbojās nelegālajā Latvijas Komunistiskajā partijā. 1930. gadā izsūtīts uz PSRS.
Lielā terora laikā tā sauktās "Latviešu operācijas" ietvaros 1937. gada 30. novembrī apcietināts un pēc pratināšanām 1938. gada 11. februārī notiesāts par spiegošanu Polijas labā. Nošauts 1938. gada 27. aprīlī Butovas masu kapos.
Sibīrijas skalbe
Sibīrijas skalbe jeb Sibīrijas īriss (la), ir daudzgadīgs skalbju dzimtas lakstaugs, kas izplatīts Eiropā un Centrālāzijā. Tas ir ziemcietīgs augs.
Apraksts
Sibīrijas skalbei raksturīgi stingri ziedkāti, kuri parasti nevienāda garuma, zobenveida lapas, stāvs, vienkāršs un kails stublājs un krāšņi ziedi. Tie parasti izaug no 40 cm līdz 150 cm garumā. Lapas ir šauras, platumā aptuveni no 2 mm līdz 8 mm, lineāras un piestiprinās pie stublāja pamata. Stublāja galā veidojas 1—3 tumši zili, violeti ziedi (retos gadījumos var būt arī gaiši, teju balti). Pie zieda pamata veidojas arī īsas, plēvjveida pieziedlapas. Tā apziednis ir divkāršs, sastāvot no 3 iekšējā un 3 ārējā apziedņa lapām. Iekšējās apziedņa lapas ir stāvas un šauras, bet ārējās — platākas, atliekušās. Ziedu drīksnas, līdzīgi kā iekšējās apziedņa lapas, ir ar šķeltu galu. Auglis ir trīšķautņaina pogaļa bez knābja. Sakneņi ir resni, ložņājoši. Ļoti bieži sakneņa augšējā daļa brūna, klāta ar iepriekšējā gada lapu maksts atliekām.
Izplatība
Kontinentālās izplatības suga centrālajā un austrumu Eiropā un Rietumsibīrijā.
Latvijā sastopama gandrīz visā teritorijā. Nelielas grupas mitrās mežmalās un meža pļavās, purvainās pļavās, zāļu purvos ezeru ieplakās un grāvjos. Nosusināšanas un pļavu kultivēšanas dēļ izzūdošs augs. Dekoratīvo īpašību dēļ šis augs daudzviet tiek audzēts dārzos kā krāšņumaugs.
Audzēšana
Vislabākie apstākļi Sibīrijas skalbju augšanai ir vieta ar pilnīgu saules apgaismojumu. Attiecībā uz augsni, tā var būt dažāda, tomēr vēlams, lai tā būtu irdena, caurlaidīga, ielabota. Vēlams, lai tā būtu neitrāla vai vāji sārmaina. Laistīšana nav nepieciešama, jo skalbēm patīk sausums (izņemot jaunos stādus augšanas periodā). Zied maijā, jūnijā.
Apdraudētība
Ierakstīta Baltijas jūras reģiona Sarkanajā grāmatā un Latvijas Sarkanajā grāmatā 2. kategorijā.
Jadvigova (Dunavas pagasts)
Jadvigova ir ciems Dunavas pagastā, Jēkabpils novadā. Atrodas 213 km attālumā no Rīgas.
Marsels Gočs
Marsels Gočs (dzimis 1983. gada 24. augustā) ir vācu hokejists, centra uzbrucējs, Vācijas hokeja izlases dalībnieks. Pašlaik (2018) pārstāv Vācijas hokeja līgas klubu Manheimas "Adler".
Spēlētāja karjera
Profesionāļa karjeru Gočs uzsāka 1999.—2000. gada sezonā Vācijas hokeja līgas kluba Šveningeras "Wild Wings" sastāvā. 2001.—02. gada sezonas otrajā pusē uzbrucējs pārgāja uz Manheimas "Adler" vienību, tās sastāvā spēlējot līdz 2002.—03. gada sezonas izskaņai, kad pārcēlās uz Ziemeļameriku.
2003.—04. gada sezonu Gočs aizvadīja Amerikas hokeja līgas kluba Klīvlendas "Barons" sastāvā, sezonas beigās piecas spēles aizvadot arī Sanhosē "Sharks" sastāvā. 2004.—05. gada NHL sezonas lokauta laikā Gočs palika "Barons" sastāvā, taču 2005.—06. gada sezonu jau pilnībā aizvadīja "Sharks" rindās. Sanhosē hokejists spēlēja līdz pat 2008.—09. gada sezonas izskaņai.
2009. gada vasarā Gočs pievienojās Našvilas "Predators" rindām, tās sastāvā aizvadot nākamās divas sezonas, taču 2011. gada vasarā hokejists noslēdza trīs gadu līgumu ar Floridas "Panthers" vienību. 2012.—13. gada NHL lokauta laikā spēlēja Vācijas hokeja līgas Manheimas "Adler" sastāvā, taču tad atgriezās "Panthers". 2013.—14. gada NHL sezonas otrajā pusē "Panthers" hokejistu aizmainīja uz Pitsburgas "Penguins".
Vācijas hokeja izlases sastāvā spēlējis 2006. un 2010. gada olimpisko spēļu turnīros, kā arī septiņos Pasaules čempionātos.
Helvijs Lūsis
Sacensībās piedalās kopš 2010. gada, pašlaik startē Oskara Ķibermaņa pilotētajā bobā, pirms tam — Oskara Melbārdža bobos. 2012. gada Pasaules čempionātā junioriem viņš izcīnīja zeltu četriniekos Melbārdža ekipāžā. Pirms kļūšanas par bobslejistu bijis vieglatlēts.
Segežas rajons
Segežas rajons (, krl) ir administratīvais rajons Krievijas Karēlijas Republikas centrālajā daļā. Rajons robežojas ar Karēlijas Republikas Medvežjegorskas rajonu dienvidos, Muezerskas rajonu rietumos un Belomorskas rajonu ziemeļos, kā arī Arhangeļskas apgabala Oņegas rajonu austrumos. Rajona centrālo daļu aizņem Vigezers.
Lāslo Lindners
Lāslo Lindners (hu; dzimis, miris ) bija ungāru šaha problēmists, tiesību doktors un žurnālists.
Dzīves gājums
Lāslo Lindners beidzis Budapeštas Universitāti. Strādājis Ungārijas tirdzniecības palātā. Kara gados ungāru darba bataljonu sastāvā bijis deportēts uz vara raktuvēm Serbijas pilsētā Borā.
Šaha kompozīcija
No 1930. gada publicējis apmēram 740 uzdevumus, vairāk nekā 200 no tiem ieguvuši godalgas, tai skaitā 32 pirmās.
No 1956. gada starptautiskais tiesnesis, no 1984. gada starptautiskais meistars šaha kompozīcijā.
Sarakstījis vairākas grāmatas un daudzus rakstus par šaha kompozīciju. Organizējis šaha programmu sacensības.
Arasa
Arasa (fr, ) ir pilsēta Francijas ziemeļos, Odefransas reģionā. 2019. gadā pilsētā dzīvoja 41,7 tūkstoši iedzīvotāju. Arrasa ir Padekalē departamenta administratīvais centrs, lai gan tā ir tikai trešā lielākā departamenta pilsēta pēc Kalē un Buloņas.
Arasa savulaik bija vēsturiskās Artuā provinces administratīvais centrs. Laikā, kad teritoriju apdzīvoja galli, Arasas vietā atradās apmetne ar nosaukumu Nemetocenna. Senās Romas laikos vietas nosaukums bija Nemetacum.
Ievērojamas personības
Arasa ir dzimtā pilsēta vienai no ietekmīgākajām Franču revolūcijas personībām Maksimiljēnam Robespjēram.
Sadraudzības pilsētas
Arasas sadraudzības pilsētas ir:
Los Angeles FC
Los Angeles FC ir profesionāls ASV futbola klubs no Losandželosas, Kalifornijā. Klubs ir dibināts 2014. gadā. Klubs kopš 2018. gada spēlē ASV augstākās futbola līgas jeb MLS rietumu konferencē. Savas mājas spēles klubs aizvada Banc of California stadionā.
Rozamunda Paika
Starptautisku ievērību guvusi ar Bonda meitenes attēlošanu 2002. gada filmā "Mirsti citu dienu". Pēc tam filmējusies tādās filmās kā "Lepnums un aizspriedumi" (2005), "Džonijs Anglis atgriežas" (2011), "Titānu dusmas" (Wrath of the Titans, 2012). 2014. gadā saņēma kritiķu atzinību par lomu filmā "Neatrodamā". Par lomu tajā nominēta dažādām balvām. 2021. gadā saņēmusi Zelta globusa balvu nominācijā "Labākā aktrise mūziklā vai komēdijā" par Marlas Greisonas lomu filmā "Man ļoti rūp" (2020).
Los Angeles FC
2022: MLS kausa čempioni
Lielāko daļu 2022. gada MLS sezonas LAFC pavadīja, cenšoties sasniegt līgas visu laiku punktu rekordu (73, kas tika uzstādīts iepriekšējā gadā), taču liela sastāva rotācija veicināja virkni zaudējumu (piecus pēdējos deviņos mačos), kā rezultātā LAFC tika līdz par 67 punktu robežai izcīnot otro Supporters' Shield. Šī punktu summa bija vienāda ar Filadelfijas "Union", kas zaudēja Supporters' Shield, uzvarot taibreikā. LAFC konferences pusfinālā ar 3:2 sagrāva otru pilsētas komandu Losandželosas "Galaxy", pēc tam ar 3:0 nokautēja Ostinas FC, iekļūstot savā vēsturē pirmajā MLS kausa izcīņā.
Los Angeles FC uzvarēja 2022. gada MLS kausa izcīņā, uzvarot Filadelfijas "Union" klubu 11 metru soda sitienu sērijā pēc neizšķirta 3:3 pagarinājumā. Divi pēdējie vārti MLS kausa izslēgšanas spēļu vēsturē tika gūti šajā mačā, Geretam Beilam 128. minūtē panākot izlīdzinājumu, aizvedot maču līdz 11 metru soda sitienu izpildes sērijai, kuru LAFC uzvarēja ar 3:0. LAFC rezerves vārtsargs Džons Makartijs spēja atvairīt sitienus trīs reizes un tika atzīts par mača vērtīgāko spēlētāju.
Elica Jankova
Elica Jankova (bg; dzimusi ) ir bulgāru cīkstone, startē brīvajā cīņā.
Biogrāfija
Dzimusi Varnā. Skolas gados sportā viņas pirmā mīlestība bijusi vieglatlētika — īso distanču skrējieni. Tikai 2009. gādā 15—16 gadu vecumā sākusi trenēties brīvajā cīņā pie sava pirmā trenera Nasko Simeona. Vēlāk trenējusies sporta klubā "Levski" trenera Pētera Kasabova vadībā. 2012. gadā beigusi Levski sporta skolu un kļuvusi par neklātienes studenti Plovdivas Universitātē, pedagoģijas specialitātē.
Polijas ģerbonis
Polijas Republikas ģerbonis (pl) ir viens no Polijas nacionālajiem simboliem. Ģerbonis radies no Pjastu dinastijas ģerboņa, šī dzimta bija pirmā poļu valdnieku dinastija. Saskaņā ar Polijas konstitūcijas 28. pantu, Polijas ģerbonī uz sarkana fona ir redzams balts ērglis, kuram galvā ir dzeltens kronis. Ģerbonis pēdējo reizi mainīts. Polijas Tautas Republikas ģerbonī (1955–1990) ērglim uz galvas nebija kroņa.
Edgars Iltners
Edgars Iltners (dzimis 1925. gada 5. martā, miris 1983. gada 9. februārī) bija latviešu mākslinieks un mākslas pedagogs, viens no ievērojamākajiem 20. gadsimta 2. puses Latvijas gleznotājiem. Gleznojis tā sauktajā „skarbajā stilā” un sociālajā reālismā, kuru centies modernizēt. Bijis Latvijas Mākslas akadēmijas rektors.
Mākslinieciskā darbība
E. Iltners izstādēs piedalījies no 1955. gada. No 1968. līdz 1982. gadam bija Latvijas Mākslinieku savienības valdes priekšsēdis un vienlaikus PSRS Mākslinieku savienības valdes sekretārs. 1975. gadā PSRS Mākslas akadēmijas korespondentājloceklis. Rakstījis presē par mākslu un sabiedrības dzīvi. Savu daiļradi E. Iltners iesāka kā "skarbā stila" pārstāvis glezniecībā, savu stilu pakāpeniski attīstot. Centies modernizēt sociālo reālismu, pastāvīgi tiecies pēc formas un satura jauninājumiem, tā pārsteidzot laikabiedrus ar negaidītiem individuālā rokraksta pavērsieniem 60. un 70. gados un citādību 80. gadu sākumā.
Pedagoģiskā darbība
No 1956. līdz 1961. gadam E. Iltners bija skolotājs J. Rozentāla Rīgas Mākslas vidusskolā. No 1960. gada pasniedza Latvijas Mākslas akadēmijā, kur 1973. gadā kļuva par profesoru. No 1974. līdz 1976. gadam — rektors, Stājglezniecības darbnīcas vadītājs.
Apbalvojumi
E. Iltners 1965. gadā saņēma Latvijas PSR Valsts prēmiju, 1973. gadā un 1977. gadā — attiecīgi titulu Latvijas PSR Tautas mākslinieks un PSRS Tautas mākslinieks.
Piemiņa
Pēc mākslinieka nāves 1985. gadā Liepājā notika viņa piemiņai veltīta izstāde. 1988. gadā pēc Mākslinieku savienības Liepājas organizācijas ierosinājuma dibināta E. Iltnera prēmija figurālajā glezniecībā.
Jakoviči
Jakoviči ir ciems Maltas pagastā, Rēzeknes novadā. Atrodas 241 km attālumā no Rīgas.
Latgaliešu himna
„Skaidra volūda” jeb „Dzīd, trailoj mežs” ir latgaliešu himna, kuru lieto kā vienu no galvenajiem latgaliešu pašidentifikācijas simboliem un atskaņo svinīgos, Latgales tematikai veltītos pasākumos, bet kurai nav oficiāla apstiprinājuma. Himnas vārdu autore ir Anna Rancāne, melodiju komponējis Eugeņs (Joņs) Karūdznīks. Pirmo reizi „Skaidra volūda” atskaņota Latgales televīzijas mūzikas festivālā 1991. gada 21. jūlijā. Teksta pamatā ir Annas Rancānes poēma „Taisneibys nesiejs”, kas publicēta 1986. gadā izdotajā dzejas krājumā „Piektdiena” un bijusi veltīta Pīteram Miglinīkam. Komponists Eugeņs (Joņs) Karūdznīks poēmas tekstu radoši adaptējis, un šādā variantā himna tiek dziedāta kopš 1991. gada. Ikdienas saziņā latgaliešu himnu mēdz dēvēt arī par „Latgales himnu”.
Konservatīvā partija (Apvienotā Karaliste)
Konservatīvā partija (en) ir centriski labēja politiskā partija Apvienotajā Karalistē. Partija tika dibināta 1834. gadā, savukārt 1678. gadā tika dibināta tās priekšgājēja Toriju partija. Partijas vadītājs ir Apvienotās Karalistes premjerministrs Rišī Sūneks. Pašlaik Konservatīvajai partijai pieder vairākums Parlamenta apakšnamā ar 352 vietām no 650.
Koku ķauķi
Koku ķauķi (Hippolais) ir viena no kāpelētājķauķu dzimtas (Acrocephalidae) ģintīm, kas apvieno 4 sugas. Ligzdo Eiropā, Āzijas rietumos (līdz Centrālāzijai) un Ziemeļāfrikā. Visas sugas ir gājputni, ziemo Āfrikā.
Sistemātikas izmaiņas
Saskaņā ar jaunākajiem ģenētiskajiem atklājumiem ķauķu sistemātikā ir veiktas izmaiņas un no koku ķauķu ģints ir nodalīta jauna ģints — blāvie ķauķi (Iduna), kurā mūsdienās ir vairāk sugu nekā koku ķauķu ģintī.
Latvijā
Latvijā sastopama viena koku ķauķu ģints suga — iedzeltenais ķauķis (Hippolais icterina).
Kopīgās īpašības
Koku ķauķi ir vidēja auguma ķauķi. Salīdzinot ar tuvu radniecīgajiem kāpelētājķauķiem, koku ķauķi atšķiras ar taisnstūrveida astes galu un platāku knābja pamatni. Apspalvojums pelēcīgi brūns, neuzkrītošs, atkarībā no sugas pavēdere var būt gaiši dzeltena.
Koku ķauķi asociējas ar kokiem. Tie mājo atklātos mežos, izvairoties no bieziem brikšņiem. Barojas ar kukaiņiem, nelielos daudzumos ar ogām un sēklām.
Elaziga
Elaziga (tr, ) jeb Harberda (hy), agrāk zināma kā Mamuretulaziza, ir pilsēta Turcijas austrumos, Elazigas ila administratīvais centrs. 2018. gadā pilsētā dzīvoja 422 tūkstoši iedzīvotāju.
Minesotas "United"
Minesotas "United" ir profesionāls ASV futbola klubs no Sentpolas, Minesotas. Klubs ir dibināts 2015. gadā. Kopš 2017. gada klubs spēlē ASV augstākās futbola līgas jeb MLS rietumu konferencē. Savas mājas spēles klubs aizvada Allianz Field stadionā.
Krišjāņa Valdemāra iela (Jūrmala)
Krišjāņa Valdemāra iela ir iela Jūrmalā, Jaundubultu apkaimē. Krišjāņa Valdemāra iela sākas krustojumā ar Friča Brīvzemnieka ielu un beidzas krustojumā ar Abavas ielu. Kopējais ielas garums ir 440 metri, tā ir klāta ar asfalta segumu. Krišjāņa Valdemāra ielā satiksmes kustība norit vienā joslā. Ielā ir savrupmāju un vasarnīcu apbūve.
Ielu savienojumi
Krišjāņa Valdemāra iela ir savienota ar šādām ielām:
Rīgas 29. vidusskola
'''Rīgas 29. vidusskola''' bija viena no Rīgas vidusskolām, kas atradās Lēdurgas ielā 26, Ziemeļu rajonā pie Mežaparka un Mīlgrāvja robežas. 2019. gadā Rīgas dome pieņēma lēmumu par Rīgas 29. vidusskolas likvidāciju, tās izglītības programmu īstenošanu pārņēma Rīgas 46. vidusskola.
Vēsture
Savus pirmsākumus skola saista ar Mīlgrāvja četrgadīgo skolu, no 1932. gada Mīlgrāvja septiņgadīgo skolu, kurā mācības notika latviešu valodā. Tagadējā vidusskola dibināta 1960. gadā Lēdurgas ielā 26 kā '''Rīgas 21. vidusskola''', 1963. gadā to pārdēvēja par Rīgas 40. astoņgadīgo skolu, bet Rīgas 21. vidusskolas vārdu piešķīra jaunuzceltajai skolai Ivana Mičurina ielā (tagad Tomsona ielā) ar apmācību krievu valodā. 1968. gadā 40. astoņgadīgo skolu pārdēvēja par '''Rīgas 29. vidusskolu''', 1981. gadā par '''Rīgas 1. pagarinātās dienas skolu''', 1988. gadā skola atguva Rīgas 29. vidusskolas nosaukumu.
Izglītības programmas
Pamatizglītības mazākumtautību programma (21011121), pamatizglītības otrā posma (7.—9. klase) pedagoģiskās korekcijas mazākumtautību izglītības programmama (23011821), vispārējās vidējās izglītības vispārizglītojošā virziena mazākumtautību programma (31011021).
Josefs Černijs
Josefs Černijs (dzimis ) ir bijušais čehoslovāku hokejists, kreisās malas uzbrucējs, ilggadējs Čehoslovākijas hokeja izlases spēlētājs. Karjeras laikā izcīnījis trīs olimpisko spēļu, kā arī astoņas pasaules čempionātu medaļas. Praktiski visu profesionāļa karjeru aizvadīja Čehoslovākijas hokeja līgas klubā Brno ZKL, tās rindās septiņas reizes izcīnot līgas čempiones titulu.
Vēlāk Černijs strādāja arī par treneri.
Bilbeisa
Benha (ar, Bilbais; koptu: Phelbs) ir pilsēta Ēģiptē, Šerkījas muhāfazā. Izvietojusies valsts ziemeļdaļā Nīlas deltā pie Ismailijas kanāla. Pilsētai bija ievērojama loma 12. gadsimta krustnešu karagājienu laikā. Bilbeisā atrodas Ēģiptes Gaisa spēku akadēmija.
Jakubini
Jakubini ir ciems Maļinovas pagastā, Augšdaugavas novadā. Atrodas 244 km attālumā no Rīgas.
Vadims Gospodars
Vadims Gospodars (dzimis ) ir Latvijas futbolists, spēlē pussarga pozīcijā.
Karjeras laikā pārstāvējis FK Jūrmala, FK Jūrmala-VV un Baltkrievijas klubu FC Vitebsk, taču kopš 2012. gada pārstāv Rīgas "Daugavu". Pārstāvējis Latvijas vairākas jaunatnes izlases.
Vairis Leiboms
Pašlaik startē Oskara Ķibermaņa pilotētajos bobos. 2013. gada un 2015. gada Pasaules čempionātā junioriem viņš izcīnīja sudrabu četriniekos. Pirms kļūšanas par bobslejistu bijis vieglatlēts. 2013. gadā kļuva par Latvijas čempionu 60m sprintā. 2017. gada sākumā atkal pievērsies vieglatlētikas sprintam, trenējoties pie Edvīna Krūma.
Olomoucas apgabals
Olomoucas apgabals ir viens no Čehijas apgabaliem valsts ziemeļaustrumos. Tas robežojas ar Morāvijas-Silēzijas apgabalu austrumos, Zlīnas apgabalu dienvidaustrumos, Dienvidmorāvijas apgabalu dienvidrietumos, Pardubices apgabalu rietumos, kā arī Poliju ziemeļos.
Administratīvais iedalījums
Apgabalā 5 apriņķi - Jesenīkas apriņķis, Olomoucas apriņķis, Pršerovas apriņķis, Prostejovas apriņķis, Šumperkas apriņķis.
Pilsētas
Apgabalā ir 30 pilsētas:
Trekninātas - pilsētas, kas ir apriņķu centri, kursīvā - pilsētas, kas nav apriņķu vai t.s. mazo apriņķu centri.
Mazo apriņķu centri ir Hranice, Jesenīka, Konice, Lipnīka pie Bečvas, Litovela, Mohelnice, Olomouca, Prostejova, Pršerova, Šternberka, Šumperka, Uničova, Zābržeha
Tambijevs
Tambijevs var būt:
Leiboristu partija (Apvienotā Karaliste)
Darba (Leiboristu) partija (en) ir centriski kreisa politiskā partija Apvienotajā Karalistē. Partija tika dibināta 20. gadsimta sākumā. Partijas vadītājs ir Kīrs Stārmers. Pašlaik (2020. g.) Darba partija Parlamenta apakšnamā atrodas opozīcijā ar 202 vietām no 650. Laika posmā no 1997. līdz 2010. gadam Leiboristu partijai bija vairākums parlamentā. Šajā laikā Apvienotās Karalistes premjerministri bija leiboristi Tonijs Blērs un Gordons Brauns.
Kopš 2010. gada Leiboristu partija ir Lielbritānijas lielākā partija pēc biedru skaita.
Baltdadži
Baltdadži (la) ir kurvjziežu dzimtas ģints. Tās dabiskais izplatības areāls ir Kanāriju salās, no Ziemeļāfrikas līdz Arābijas pussalai, no Eiropas līdz Sibīrijas dienvidrietumiem un Himalaju rietumiem.
Sugas ir divgadīgi (retāk daudzgadīgas) lakstaugi ar bagātīgi zarojošiem stublājiem, zariem ir plati dzeloņi. Augs var sastniegt 0,5–3 m augstumu. Pirmajā sezonā augiem attīstās pelēcīgi zaļa, vilnainu lapu rozete un reti dažu ziedu galviņas. Otrajā sezonā tie strauji izaug līdz maksimālajam garumam, attīstās vairāki ziedi un pēc sēklu nogatavināšanas augs atmirst.
Latvijā ir sastopama tikai viena suga - akantu baltdadzis (Onopordum acanthium).
Sugas
Baltdadžu ģintī ir atzītas šādas sugas un dabiski sastopamie hibrīdi:
Krīvu iela (Jūrmala)
Krīvu iela ir iela Jūrmalā, Lielupes apkaimē. Krīvu iela sākas krustojumā ar Bulduru prospektu un beidzas krustojumā ar Meža prospektu. Kopējais ielas garums ir 120 metri, tā ir klāta ar grants segumu. Krīvu ielā satiksmes kustība norit vienā joslā. Ielā ir savrupmāju un vasarnīcu apbūve.
Ielu savienojumi
Krīvu iela ir savienota ar šādām ielām:
UNESCO Pasaules mantojuma vietas Dānijā
Sarakstā apkopotas tās vietas Dānijā, kas iekļautas UNESCO Pasaules mantojuma sarakstā. Kopā UNESCO sarakstā no Dānijas ir iekļautas 8 vietas (5 kultūras objekti un 3 dabas objekti), savukārt 7 vietas ir iekļautas oficiālajā kandidātu sarakstā. Dānija Pasaules mantojuma konvenciju ratificējusi 1979. gada 25. jūlijā.
Sarakstā iekļautie objekti
{{Legend|#D0E7FF| — Pārrobežu objekts|outline=silver}}
Daniels Obērs
Mācījies pie Luidži Kerubīni. Pazīstamākās Obēra operas ir "Mēmā no Portiči" (La muette de Portici, 1828), kas tiek uzlūkota par pirmo Grand opéra virziena darbu, un "Fra Diavolo" (Fra Diavolo, 1830). "Mēmā no Portiči" 1830. gada 25. augusta izrādē Briseles operteātrī La Monnaie skanošā frāze Aux armes! bija signāls Beļģijas revolūcijas sākumam, kas noveda pie Beļģijas valsts nodibināšanas.
Obērs ir autors dziesmai La Parisienne, kas bija Francijas valsts himna no 1830. līdz 1848. gadam. 1842. gadā Luijs Filips iecēla Obēru par Parīzes konservatorijas direktoru, bet 1857. gadā — Napoleons III — par galma komponistu.
Andreass Ivanšics
Savas karjeras laikā spēlējis Austrijā, Grieķijā, Vācijā, Spānijā, ASV un Čehijā.
Austrijas futbola izlasi pārstāvējis no 2003. līdz 2014. gadam, kopumā aizvadot 69 mačus. Piedalījies 2008. gada Eiropas čempionātā, kur bijis komandas kapteinis.
Sasniegumi
Seattle Sounders
Tims Kuks
Tims Kuks (en; dzimis 1960. gada 1. novembrī) ir amerikāņu biznesa vadītājs, filantrops un rūpniecības inženieris. T. Kuks ir galvenais izpilddirektors kompānijā Apple, darbojas tajā kopš 1989. gada. Galvenā izpilddirektora amatā stājās 2011. gada 24. augustā, ieņemot smagi slimā Stīva Džobsa vietu.
Metropolīts Kornīlijs
Kornīlijs (dzimis 1947. gada 1. augustā), pilsoniskais vārds — Konstantins Titovs, ir Krievijas Pareizticīgās vecticībnieku baznīcas garīdznieks, no 2005. gada Maskavas un visas Krievzemes metropolīts.
1354. gads
1354. gads bija parastais gads, kas pēc Jūlija kalendārā sākās trešdienā.
Apvienotā komanda olimpiskajās spēlēs
Apvienotā komanda bija nosaukums sporta komandai, kuras sastāvā startēja bijušās PSRS valstu sportisti (izņemot Baltijas valstis) Albērvilā un  Barselonā. Viņu SOK valsts kods bija EUN pēc Apvienotās komandas nosaukuma franču valodā (Équipe Unifiée). Dažkārt to sauc arī par NVS komandu, tomēr Gruzija nepievienojās NVS līdz pat 1993. gadam.
Metropolīts Kornīlijs
1997. gadā tika iesvētīts par diakonu, 2004. gadā par priesteri. Kalpojis par otru priesteri Dievmātes Piedzimšanas baznīcā Orehovozujevā. 2004. gada oktobrī Svētītajā Sinodē tika izvirzīts kā viens no kandidātiem uz bīskapa amatu. 2005. gada 14. martā kļuvis par mūku.
Apvienotā komanda olimpiskajās spēlēs
Ziemas olimpiskajās spēlēs dalībnieki startēja zem olimpiskā karoga, tāpat medaļu ceremonijās tika pacelts tas un zelta medaļas izcīnīšanas gadījumā atskanēja olimpiskā himna. Arī vasaras olimpiskajās spēlēs dalībnieki startēja zem olimpiskā karoga, tomēr medaļu ceremonijās tika pacelts sportista nacionālais karogs un nacionālā himna atskanēja viņa uzvaras gadījumā.
Metropolīts Kornīlijs
2005. gada 8. maijā Maskavas un visas Krievzemes metropolīts Andriāns (Četvergovs), kopā ar Novosibirskas un visas Sibīrijas bīskapu Silujānu, Tālo Austrumu bīskapu Germanu un Kišiņevas un visas Moldāvijas bīskapu Eimēniju, iesvētīja Kornīliju par Kazaņas un Vjatkas bīskapu.
Apvienotā komanda olimpiskajās spēlēs
Ziemas olimpiskajās spēlēs Albērvilā Apvienotās komandas dalībnieki izcīnīja 9 zelta, 6 sudraba un 8 bronzas medaļas (kopā 23 medaļas) un finišēja 2. vietā medaļu kopvērtējuma tabulā pēc Vācijas. Vasaras olimpiskajās spēlēs Barselonā tā bija medaļām bagātākā komanda ar 45 zelta, 38 sudraba un 29 bronzas medaļām (112 medaļas kopā).
* Startēja Apvienotās komandas sastāvā arī ziemas olimpiskajās spēlēs
Metropolīts Kornīlijs
2005. gada 19. oktobrī Svētītā Sinode nolēma Kazaņas un Vjatkas bīskapu Kornīliju iesvētīt par Maskavas un visas Krievzemes metropolītu. Metropolīts Kornīlijs savā amatā stājās 2005. gada 23. oktobrī.
Jakubki
Jakubki ir ciems Ezernieku pagastā, Dagdas novadā. Atrodas 288 km attālumā no Rīgas.
Fakultāte (filma)
"Fakultāte" (en) ir 1998. gada ASV zinātniskās fantastikas šausmu filma, kuras režisors ir Roberts Rodrigess. Filmā galvenās lomas atveido Elaidža Vuds, Džordana Brūstere, Klea Duvala, Lora Herisa, Džošs Hārtnets, Šons Hetosijs, Famke Jansena, Paipera Lorija, Bibi Ņūvērta, Roberts Patriks, Ašers Reimonds un Džons Stjuarts.
Kad skolā sāk notikt dažādi savādi atgadījumi, Heringtonas vidusskolas skolēniem rodas aizdomas, ka viņu skolotāji nav no šīs planētas.
Filmas "Fakultāte" pirmizrāde notika un to izplatīja Miramax Films. Filma bija finansiāli veiksmīga, nopelnot 63,2 miljonus ASV dolāru pie 15 miljonu budžeta. Filma saņēma arī pārsvarā pozitīvas kritiķu atsauksmes un mūsdienās to uzskata par kulta filmu.
Dmitrija Lapteva šaurums
Dmitrija Lapteva šaurums (ru, sah) ir jūras šaurums Ziemeļu Ledus okeānā Krievijā. Tas atdala Jaunsibīrijas salu arhipelāga Lielo Ļahova salu ziemeļos no Āzijas kontinenta piekrastes dienvidos un savieno Laptevu jūru rietumos un Austrumsibīrijas jūru austrumos. Šaurums ir ap 115 km garš un šaurākajā vietā 51 km plats, kuģojams, bet lielāko gada daļu klāts ar ledu.
Šauruma krasti zemi, bieži veidoti no mūžīgā sasaluma ledus. Šaurumā līdz 19. gadsimta sākumam atradās nelielā no ledus iežiem veidotā Diomida sala, tagad tās vietā ap 7 m dziļš sēklis.